LidanRubinov/Halacha-QA huggingface dataset:
שאלה: תקנת הנכנסים והיוצאים לבית הכנסת: לפני כמה שנים למדתי במס מגילה את הסוגייה על תקנת הנכנסים והיוצאים, ולא מזמן יצא לי ללמוד את זה בספר "פניני הלכה". קשה לי על התקנה הזאת. זה נראה שחכמים תיקנו תקנה בשביל אנשים שנכנסים ויוצאים באמצע התפילה ועלולים לחשוב כך וכך. האם זה הוגן לתקן תקנה שיש לה הרבה השלכות בשביל אנשים שלא מבינים נכון את מה שהולך? אם הם נכנסים לא בזמן ויוצאים שלא בזמן, למה יש להם בכלל זכות להתחיל לחשוב? הם לא היו בכל התפילה בבהכנ"ס. (כמו למשל שאני אגיע, ואשמע חלק מדברי רב- ואבין מדבריו הלכה שהוא בכלל לא אמר)
תשובה: הייתה חולשה בעם וכדי למנוע התדרדרות שאנשים יחשבו שלא מברכים על התורה וכו', חכמים מצאו לנכון לתקן תקנות בהתאם לחולשות. גם אם לא הייתה להם זכות, עובדה היא שאנשים כך חשבו.
שאלה: ספר תורה מנייר בחדר שינה: 1. יש לנו בבית ספר תורה קטן מנייר. בארון שבו הוא נמצא הוא נופל ומתקמט (עכשיו כבר לא כ"כ מתייחסים אליו) האם מותר לי לשים אותו בחדר וכך לדאוג בעצמי? 2. האם בכלל ספר תורה כזה צריך יחס מיוחד?
תשובה: ספר תורה כזה קדושתו כמו כל חומש ולא כמו ספר תורה כשר, לכן יש להתייחס אליו כמו כל חומש וסידור שיש בבית.
שאלה: בחירה חופשית: כבר הרבה זמן אני מתחבטת רבות בשאלה הזו. שמעתי שיעורים ושאלתי רבנים אבל זו שאלה שעדיין לא התיישבה אצלי. גלוי וידוע שה מחליט על כל הבריאה. מה יהיה, מה קורה, מה יגיד האדם, מה יעשה, את מי יפגוש ועם מי יתחתן. ואם כך, איך אפשר שיהיה שכר ועונש? אני מכירה את הרמב"ם בהלכות תשבוה שאומר שה לא החליט מי יהיה צדיק ורשע אבל לעומת זו הוא כן החליט באיזה משפחות לשים אותנו (דתיות עם פוטנציאל או חילוניות) ואיזה הרכב נפשי יהיה לנו (שנהיה אנשים יותר שכליים ויהיה לנו יותר קשה להאמין או אנשים יותר רגשיים ויהיה לנו יותר קל). ה גם קובע איזו מצוות יתגלגלו לידנו. ואם לא התגלגלו לידי הרבה מצוות, מה אני אשמה? על מה אענש? אני גם מכירה את הסיפור על אבא שמביא לבן אחד סייף ולבן אחד חרב והוא יודע שיש בן עם טבע לטוב וטבע לרע. הבן הטוב יבחר בספר, הבן הרע יבחר בסייף. ואין זו סתירה של הבחירה החופשית שיש להם כאשר הסייף והחרב מונחים לפניהם. אבל בעצם זה כן שלילה של הבחירה החופשית, כי ה הביא להם את הטבע הזה. הוא קבע שלאחד יהיה טבע טוב, ולשני טבע רע. אז למה שיאשים אותם עכשיו על זה שאחד בחר בחרב ואחד בסייף, אם כך הוא ברא את הנטיות הטבעיות שבהם? השאלה הזו מציקה לי רבות. אני לא מרגישה טעם בתפילה, בבקשה או התבודדות. כי הרי הוא יצר אותי וככה ברא אותי -שזה יהיה רצוני. אז מה הטעם בכלל? למה שיהיה לזה תועלת ושאקבל על זה שכר? ולמה שתפילה תועיל? הרי אם ה היה רוצה להביא לי משהו הוא היה מביא. בשביל מה לו התפילה שלי? כמו שאומרים שה ברא את האמהות עקרות כי התאווה לתפילתן. מה ז"א "התאווה לתפילתן"? למה הוא כ"כ רוצה תפילה? או לחלופין,למה הוא לא ברא אותן עם נטייה טבעית לתפילות מרובות וזהו? למה להקשות, למה להרע? שמעתי את התשובה "לא הכל אנחנו יודעים ויכולים להבין". אבל זה לא מספק אותי. אני עדיין לא מסוגלת להרגיש טעם בכלום. אפילו לא בהקלדות מעטות אלה. אני מצטערת אם השאלות שלי נראות לרב בוטות או חריפות מדי אבל אני באמת כותבת אותן מתוך בלבול גדול.
תשובה: "אשר ברא אלוקים לעשות" - אחד מן הדברים המופלאים ביותר זה התובנה שלמרות שהקב"ה בחר בנו, בכל אחד מאיתנו ונתן לכל אחד כשרונות ונתונים אחרים, בכל אופן עדיין נשאר מרחב שותפות ששם האדם מחליט כיצד לממש את חלקו בשותפות. אין ספק שהקב"ה ישלם לכל אחד לא לפי מה שמתאים לחבירו אלא לפי מה שהיה מצופה ממנו. לאדם שניתן טבע טוב והאדם באמת טוב אולם לא מנצל את כוחו לעשות עניני חסידות ולפנים משורת הדין, יתכן שדינו יהיה חמור יותר ממי שיש בו טבע גס ורך מצליח לא ללכת למועדוני לילה. לפום צערא אגרא.
שאלה: סרוב לקבלת טיפול רפואי: יש לי מחלה של מיעוט טסיות בדם (הגוף שלי לא מייצר מספיק כדוריות דם אדומות, המינימום זה 150 אלף אצלי זה 67 אלף. ב50 אלף אני חייבת לעלות לבית חולים לקבל טיפול). הרופא הציע לי לחשוב על טיפול של השתלת מח עצם. זה הרופא הבכיר, שאר הרופאים שאני מטופלת דרכם מחכים שתחול התדרדרות רצינית על מנת לפעול. האם אני יכולה לסרב לטיפול בלי שיתבעו אותי מהשמיים? האם אני עוברת עברה כלשהיא בסרובי לקבל את הטיפול? הסיבה לסירוב שבכל פעם שמטפלים בי מחמיר משהו אחר. כבר קבלתי את גזר דיני באהבה שאני נמצאת בסכנת חיים ועקב כך אסור לי להכנס להריון - ולא לעשות טיפולי פוריות. כרגע ברוך השם אני במצב יציב, אין הדרדרות מעבר. ורפואה שלמה לכל עם ישראל.
תשובה: בנושאים של פיקוח נפש, השואל הרי הוא כשופך דמים. הגזרה מן השמים היא ראשית כל לעשות הכל להתרפא ולחיות. וכל הזריז הריהו משובח.
שאלה: תפילת שחרית בעלות השחר: האם אפשר בזמן עלות השחר להתפלל שחרית (עמידה) עם הנחת תפילין? אם כן, לפי איזה עלות השחר, כי יש שיטה שזה 90 דקות ויש שיטה שזה 72 דקות?
תשובה: לכתחילה יש להתפלל תפילת עמידה בנץ החמה או לאחריו. בשעת צורך ניתן להתפלל מעלות השחר. אולם להניח טלית תפילין אפשר רק בין 45-60 דקות לפני הנץ (תלוי בשיטות השונות), כך שרק מזמן זה ניתן להתפלל שחרית עם טלית ותפילין. לכתחילה יש להתפלל עם טלית ותפילין.
שאלה: טבילת כלי כחלק ממכשיר: ידוע לי שרק כלי מתכת זקוקים לטבילה. האם בכלי חשמלי, שחלקו פלסטיק וחלקו מתכת, יש להטביל את החלק ים ממתכת (כאלה שאפשר לנתק מהמכשיר עצמו והם אינם חשמליים) אף שיש בהם (בחלקים הנ"ל) שילוב של מתכת ופלסטיק? (מדובר במכשיר שמרסק ירקות ופירות למיץ, ואני שואל על החלק שחותך ומרסק אותם)
תשובה: ניתן להטביל כלי שחלקו חייב טבילה (מתכת) וחלק אינו חייב בטבילה (פלסטיק).
שאלה: "שבונצים" בציצית צמר: יש עניין לפי מנהג אשכנז שיהיה בציצית צמר "שבונצים"? (הקשירות שבקצה הטלית).
תשובה: עושים את זה לנוי בלבד, אם יש לך ציצית ללא השוונצים זה ר גמור.
שאלה: גיטרה חשמלית לבת: אני לומדת גיטרה כבר 3 שנים. עכשיו אני רוצה ללמוד לנגן על גיטרה חשמלית. האם זה מותר שבת תנגן על גיטרה חשמלית?
תשובה: מותר.
שאלה: לסמוך על האוכל של סבתי: אבי רוב הזמן מביא אוכל מסבתי, למשל, דגים וחצילים. אני יודעת שהיא לא שומרת שבת אבל כן מדליקה נרות שבת ומאמינה וכו. אני לא יודעת לגבי הכלים אם היא מפרידה בין כלים לבשר וחלב ובקשר למחבתים וכלי חשמל וכו אבל נראה לי שכן. הרבה פעמים אכלתי מאותו האוכל. האם אפשר לסמוך? האם מותר לי לאכול מהמאכלים שהיא מבשלת ומביאה?
תשובה: עלייך להימנע מלאכול את האוכל כל עוד אינך יועת בוודאות שהוא כשר.
שאלה: גלעד שליט ויונתן פולארד: לכב כבוד הרה"ג הרב יעקב אריאל שליט"א א.יישר כוח לכבוד הרב על כל תשובותיו באתר "ישיבה" ויישר כוח לצוות האתר. ב. כב הרב כתב במכתב שפרסמה העמותה לשחרור אחינו יונתן פולארד את הדברים הבאים:." לגבי יהונתן פולארד מדובר באדם הכלוא על לא עוול בכפו. העונש החמור לא מגיע לו, וצריך לעשות הכל כדי להוציא אותו משם.(גם לפי המקובל בארה"ב, העונש המרבי על סוג העבירה שעשה פולארד הינו עד 5 שנים בלבד!). העניין תלוי ברצוננו: אם רוצים- אפשר לחצות נהרות, לעבור את כל המכשולים כדי להציל את חייו. חובתנו להצלת פולארד, הינה יותר מפדיון שבויים רגיל. ידועה ההלכה שאין פודין את השבויים ביתר על דמיהן." (רמב"ם, מתנות עניים, ח, י"ב), אולם להלכה זאת ישנם יוצאים מן הכלל. הרב ישראלי בספרו "עמוד הימיני", מלמד שלגבי אדם שיצא בשליחות עם ישראל ישנו דין מיוחד, וחובתנו לפדותו היא מעבר למציאות הרגילה של שבוי, מאחר שאנו ערבים לו." ברצוני להתייחס לסיפא של הפסקה ולפיה הרב אומר, כי חובתינו להצלת יונתן פולארד הינה יותר מפדיון שבויים רגיל ולציטוט מספרו של כבהרה"ג הרב שאול ישראלי זצ"ל שלגבי אדם שיצא בשליחות עם ישראל ישנו דין מיוחד וחובתנו לפדותו היא מעבר למציאות הרגילה של שבוי, מאחר שאנו ערבים לו. בנוסף לכך כבהרה"ג הרב שלמה גורן זצ"ל בבספר "תורת המדינה" במאמר "פדיון שבויים תמורת שחרור מחבלים" (בהתייחס לעסקת ג בריל משנת התשמ"ה שאז שוחררו שלושה שבויים תמורת 1150 מחבלים ) כתב, כי ברור ששחרור מרצחים במספר כה רב מגביר את סכנת החבלה והטרור שלהם ומגדיל את כוחם ויכולתם לפגוע במדינת ישראל.(תורת במדינה עמ 434) אך בסוף המאמר הוא כותב:"אולם על אף כל האמור לעיל ייתכן שבמקרה של שבויי מלחמה של חיילים שנשבו תוך מילוי שליחות של המדינה ששלחה אותם למשימות המלחמה מוטלת חובה קדושה לעשות הכל לשחורורם ואין עליהם כלל המגבלות של המשנה: "אין פודין את השבויים יתר על כדי דמיהם" משום שחיילינו נפלו בשבי במילוי שליחות המדינה. ובנוסף הוא כותב, כי ייתכן ועל המדינה מוטלת החובה הבילתי מעורערת לפדותם ולהוציא אותם מסכנה הקלה ביותר ואין עליהם שום מגבלות של פדוין שבויים דעלמא. משום שהמדינה חייבת לפדותם בכלל ממון שבעולם ובכל מחיר שהוא משום שהאחריות על חייהם מוטלת על המדינה ששלחה אותם לקרב ממנו לא חזרו. ואין להתחשב בעת שחרורם בסיכון בטחוני כביכול ששחרורם עלול לגרום לציבור ולמדינה.ובסוף הפסקה כותב הרה"ג זצ"ל:."לכן ייתכן שחייבים היינו לשחררם גם בתמורת שחרור של מאות מרצחים אע"פ ששחרורם של המחבלים עלול לסכן את המדינה ביתר שאת וביתר עוז מאשר לפני השחרור, כי אין מחיר לחייהם של חיילינו שנפלו בשבי בשליחותינו ובמילוי תפקידיהם הלאומי והצבאי. זהו מה שנראה בעיני בסוגייא מסובכת זו." עכ"ל. לאור כל הנכתב לעיל שאלתי היא לכבוד תורתו בנוגע לחייל גלעד שליט הי"ו האם על המדינה לשלם בכל זאת את המחיר הקשה מאוד שדורשים עבור שחרורו (בהתחשב שכל האפשרויות מוצו ולא ניתן לשחררו בדרך צבאית) גם אם הדבר ייסכן את הציבור? כפי שנכתב בסייפא דבריו של הרה"ג שלמה גורן זצוקלל"הה: אע"פ ששחרורם של המחבלים עלול לסכן את המדינה ביתר שאת וביתר עוז מאשר לפני השחרור?
תשובה: צריך להתפלל שה' ישלח אורו ואמיתו לראשי המדינה, לתקנם בעצה טובה מלפניו לעשות הכל לשחרור גלעד שליט בקרוב מבלי לסכן יותר מדי את המדינה.
שאלה: מעשר על כספי ירושה: האם על כסף שהותירו הורינו, אנחנו שני אחים, וכן על כסף שקיבלנו ממכירת דירתם יש לתת מעשר כספים, ולאיזו מטרה?
תשובה: מנהג מעשר כספים אינו חובה, אולם הוא מנהג יפה. אם אתם נוהגים אותו עליכם לתת מעשר גם במקרה זה.
שאלה: לבטל גיור בגלל בגידה בנישואים: אני נשואה. בגדתי בבעלי ע"י גבר זר. רציתי לדעת אם בזמן הגירושים שלי בבית דין יקחו לי את הגיור? התגיירתי כשהייתי תינוקת ורציתי לדעת מה אני מפסידה ומה אסור עליי. יש לי ילדה בת שנה וחצי ואני בהריון מבעלי.
תשובה: באופן פשוט אין מושג הלכתי של ביטול גיור. ברגע שאיש או אשה התגיירו, חלות עליהם כל מצוות הבורא לעם ישראל. בית הדין עלול לומר שכאשר לא קיבל המתגייר על עצמו את המצוות בצורה רצינית הרי שמעולם לא חלה גירותו. גם קטן שגוייר על ידי בית הדין ובגיל בר או בת מצווה מחה ביהדותו הרי שלא חלה הגירות. הדיון בהלכות חמורות אלו מופקד בידי בית הדין בלבד!! בכל אופן, גם אם בגדת בבעלך ואת אסורה לבעלך עלייך לחזור בתשובה על המעשה, והילדים שמבעלך אינם ממזרים. עלייך לשמוח על היותך חלק מעם השם, ועל קדושתו הרבה שקידשנו על ידי מצוותיו, והביאנו למעלה של קדושה שהיא מותר האדם מן הבהמה. הרב חננאל פאטשינו
שאלה: מנורת לילה בשבת (בירור): הרב ענה לשאלה: האם מותר בשבת להזיז מנורת לילה שולחן - הן לטלטל ממש והן להזיז כדי לכוון את כיוון הנורה שתאיר על מקום מסויים?
תשובה: יש על זה כבר תשובה של הרב שלמה זלמן אוירבך. הוא נוטה לומר שזה נקרא "כלי שמלאכתו לאיסור" ויהיה מותר לטלטל. זה לא כמו שלהבת של נר. אני מבקש לברר. האם מותר בשבת להזיז מנורת לילה שכובתה ע"י שעון (שלא תפריע לקום מהמיטה, למשל, או שייראה יותר סדר)? האם יש הבדל בין מנורת קיר לזאת שעל שולחן? תשובה: מותר להזיז מנורה שעל השולחן אם צריך את מקומה, אולם מנורת קיר אסור להזיז כיוון שזה לא נחשב הזזה לצורך מקומו.
שאלה: גנבת דעת ברישום הגעה ללא נוכחות: הצבא נותן לחייל הדתי להשתתף בשלשה ימי עיון תורניים כל שלשה חודשים. האם מותר לחייל שנמצא במסגרת המחייבת אותו להשתתף בימי עיון כאלו, לבא לשם בתחילת היום ולהרשם כנוכח וללכת מיד לביתו או שיש בזה משום גנבת דעת וכד?
תשובה: יש בזה גניבת דעת.
שאלה: המשך- נסיעה ברכבת בשבת בחו"ל: כבר שאלתי בעבר אך אני חייב להקשות כיוון שקיבלתי בחו"ל תשובה שונה. האם מותר לנסוע ברכבת בחו"ל בשבת: 1. הנהג גוי. 2. הרכבת נוסעת ועוצרת בכל תחנה בכל מקרה. 3. בכניסה למתחם הרכבת מוצג כרטיס "חופשי חודשי" שנקנה מראש. 4. הכרטיס מוצמד (תפור) לבגד. 5. אין עליי סממנים חיצוניים הרומזים על היותי יהודי. 6. במשך השבוע אני משתמש בכלי תחבורה שונה (רכב פרטי או אוטובוס או חשמלית). אשמח לקבל תשובה מנומקת כיוון שביה"נ רחוק ממקום מגוריי והחגים מתקרבים.
תשובה: יש בזה עובדין דחול ולכן אסור ליסוע. תחפש מקום קרוב יותר לבית הכנסת לשבות בו בשבת.
שאלה: ברכה על שחיטה בהמה דקה וחלב שלה: לכבוד הרה"ג דב ליאור שליט"א הואיל ודעת הגאון הגדול מופת הדור הראשון לציון הרב עובדיה יוסף שליט"א בשו"ת יבי"א שאסור לגדל בהמה דקה בא"י בזה"ז מחמת שרוב השדות של ישראל וגזירת חכמים שהיתה נהוגה קודם הגלות חוזרת לתוקפה בזה"ז. נתעוררתי לחשוב מדוע שרי לברך על ברכת השחיטה של בהמה דקה או על החלב שלה, הרי גדלה באיסור ופסק הרא"ש בב"ק צד. את דברי הגמ במי שגזל חיטין וזרען ועשה מהן פת שלא יברך אע"פ שכבר קנה את החיטים הואיל ו"ברכה שאני" שאין זה מברך אלא מנאץ. גם בהל לולב סי תרמח פסק מרן שאין לגזלן לברך על לולב הגזול אע"פ שהוא מגביה אותו פעם שניה כדי לצאת בו ידי"ח,הואיל ויש אומרים שהיא מצווה הבאה בעברה (והדעות הם בתוס ר"פ לולב הגזול),ואפי מכרה הגזלן לאחר יש פסוקים שאומרים שלא יברך וצריך להורות ספק ברכות להקל. גם כאן הרי גדלה באיסור ואע"פ שהשוחט מאבד את הבהמה ומפסיק לכאורה את גידולה הרי אין זה נכון כיון שדומה למי שקונה מן הגזלן שמסייע בידי עוברי עברה ומכשיל את הגזלן שלא יוכל לתקן העוולה וגם כאן מעודד את המגדל לגדל עוד. ק"ו במי ששותה חלב שלה שהחלב הוא כפירות הגזל איך יוכל לברך על דבר שגדל באיסור והרי זה מצווה הבאה בעברה ואע"פ שהרב ציץ אליעזר מתיר לגדל בהמה דקה בא"י, השאלה כאן על הברכה שחמורה ואומרים בה ספק ברכות להקל?
תשובה: יש עוד גדולי ישראל שישבו על סוגיה זו של גידול בהמה דקה בארץ ישראל. הרב צבי פסח פראנק, שהיה רבה של ירושלים, כתב על כך בשו"ת שלו. הוא קבע שמותר כיום לגדל בהמות דקות בארץ ישראל בגלל שהיה זמן שהגזירה התבטלה. הגזירה התבטלה כיוון שבאותו זמן רוב השדות לא היו של ישראל ולאחר שהתבטלה הגזירה היא לא חוזרת וניעורה למרות שהמציאות השתנתה. ולכן הציבור היום סומך על שיטתו של הרב פרנק. במיוחד שיש מקומות שבהם על ידי גידול הבהמות הדקות זה תורם להבלטת נוכחות ובעלות יהודית על שטחי מרעה.
שאלה: זמן סעודה שנייה בשבת: השו"ע בסימן רצא מדבר על זמנה של סעודה שלישית - משש שעות ומחצה. לא נאמר בפירוש זמן של סעודה שנייה אולם ניתן להסיק מכך שזמנה עד שש שעות ומחצה, דהיינו חצות היום. אדם שאכל אחר חצות היום, הרי שהוא כבר אוכל בזמן סעודה ג. בעל "ערוך השולחן" (שהוא פוסק אשכנזי) כותב שהוא תמה על כך, שהפוסקים לא דיברו על כך כו וכן פוסק (סימן רפח) שיש לאכול לכתחילה לפני חצות היום (כך כתב גם הרב דב ליאור). אולם בבית יוסף ובטור אין זכר לכך. השאלה היא: 1) האם לכתחילה יש לנהוג ולאכול סעודה שניה לפני חצות היום (הגר"ע יוסף לא גילה דעתו בחזון עובדיה, אבל בנו הרב אברהם יוסף כתב שיש לאכול לכתחילה לפני חצות היום)? 2) מדוע הפוסקים הספרדים, לא הזכירו זאת? אולי מפני שלא ייחסו לכך חשיבות?
תשובה: לכתחילה יש לסעוד סעודה שניה עד חצות היום, ואם עבר חצות היום ולא אכלו כלום, אפילו לא עשו קידוש, אף איסור יש בדבר שאסור לצום בשבת וגם זה בגדר צום הוא. ולדעתי, לא כל הפוסקים הזכירו דין זה כי מן הסתם אדם מתפלל בבוקר ומיד לאחר התפילה עושה קידוש וסועד סעודה שניה, וכך ראוי לנהוג.
שאלה: פינה קולדה עם חלב צמחי ללא הכשר - מותר?: האם ניתן לשתות פינה קולדה מתוצרת צרפת ללא הכשר שמצוין עליה כי היא מכילה חלב צמחי בלבד?
תשובה: אין לשתות משקה ללא הכשר מאחר ולפעמים מכניסים לתוכו רכיבים שאינם כשרים, כגון: אלכוהול מיין וכד'.
שאלה: לא יוצא לי מהראש: אני כרגע נפגשת עם מישהו מאוד נחמד, שבעקרון מבחינה שכלית זה נשמע ר (אנחנו רק התחלנו), לפני שהתחלתי להיפגש איתו, היה בחור אחר(שנגיד נקרא לו אברהם) ש"נכנס" לי לראש, נסיתי שאולי יפגישו בינינו וזה לא כ"כ הלך, אין לי מושג למה, כנראה שאברהם היה "תפוס", חשבתי שאם אני אפגש עם בחורים אחרים אברהם "יצא" לי מהראש, אני חייבת לציין שאני לא באמת מכירה את אברהם, אני יודעת איך הוא נראה ועוד טיפונת עליו ופשוט הוא לא יוצא לי מהראש. הבחור שאני כרגע נפגשת איתו המראה שלו קצת מפריע לי והשיחות לא מתפתחות בכלל, אני לא יודעת אם להמשיך עם הבחור שאני נפגשת איתו, כי אולי בהמשך הדברים ייתפתחו, אבל כמובן שאם אברהם לא יצא לי מהראש, אני לא אוכל להמשיך ככה, הבעיה שאני חייבת לדעת אם לנסות להמשיך עם הבחור, שיש לו מידות והוא נחמד, אבל לבינתיים לא יותר מזה, ואולי אם אני אמשיך את הקשר אברהם יצא לי מהראש, או שאולי עדיף להפסיק פה, כי חבל "למרוח" קשר סתם ככה, אם כרגע קשה לי להתחבר אליו. סליחה על האירוך (קצת קשה לי להתבטא בכתב) ו
תשובה: אם הצופן הפנימי שלך אומר לך שהוא לא יהיה בעלך, גם אם זה בגלל סיבות חיצוניות, אזי תפסיקי. את יכולה לסמוך על הצופן הפנימי שלך.
שאלה: תוספת שבת- עד כמה ההידור? : א. אני מבין שעיקר תוספת שבת לדעת חלק מהפוסקים היא דאורייתא. השאלה היא, האם יש עניין שהתוספת תהיה ארוכה, זאת אומרת: האם עדיף לקבל שבת בשעה שש מאשר בשעה שבע? אני שואל במצב שיצאנו ידי חובת כל הפוסקים לגבי זמן תוספת שבת, ועדיין האם יש בכך הידור לקבל מוקדם יותר. ב. כנ"ל לגבי צאת השבת- האם יש עניין להוציא שבת כמה שיותר מאוחר? ג. חיפשתי מקורות לכך ולא מצאתי. האם אפשר לקבל הפניה למקורות בעניין (בעניין ההידור. לא עצם התוספת המחייבת) ד. במידה ויש הידור בכך, האם הידור זה דוחה תפילה בציבור בכניסת יציאת שבת? ( האם עדיף להתפלל במוצ"ש בעשר בערב והוצאתי שבת מאוחר, על פני להתפלל בזמן שהציבור מתפלל אבל על חשבון תוספת השבת?)
תשובה: א -ב. מצד הדין תוספת שבת היא כל תוספת זמן ואין עניין להוסיף יותר מהמקובל. ייתכן שמבחינה פנימית יש עניין כזה. ג. לא ידוע לי על מקורות לעניין. ד. וודאי שזה לא דוחה תפילה בציבור.
שאלה: כשרות וודקה פינלנדיה: האם וודקה פינלנדיה שקופה (לא בטעמים) כשרה גם ללא חותמת הכשר? האם המשקה FELSINA RAMAZZOTTI AMARO כשר ללא חותמת? האם קימת רשימה עדכנית בה ניתן לבדוק סוגיות אלו?
תשובה: ללא כשרות אין להשתמש
שאלה: להיפטר מיבלות על ידי חוטים אדומים: אימי סיפרה שבזמן ילדותה סבלה מיבלות על הידיים. היא סיפרה שדודה שלה היתה יהודיה דתיה. פעם הדודה לקחה חוטים אדומים, קשרה מסביב ליבלות ואמרה משהו ולא ידוע מה עשתה אח"כ עם החוטים. היבלות נעלמו. כיצד להבין זאת, והאם ידועה השיטה והאם זה כשר?
תשובה: אינני מכיר שיטה כזו.
שאלה: תולעים בעלי בייבי: מה הדין לגבי עלי בייבי ללא השגחה מחרקים?
תשובה: בעלי בייבי יש נגיעות מאד גבוהה. ועל כן אי אפשר לאכול ללא בדיקה יסודית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מכשיר אדים חמים בשבת: האם מותר למלא מים במכשיר אדים חמים מער"ש, ולכוון שעון שבת להפעלתו במשך ליל שבת? אם כן, האם מותר למלא נוספים בשבת? האם יש הבדל בין תינוקות, ילדים או מבוגרים?
תשובה: מותר למלא מים חמים מערב שבת ולהפעיל בליל שבת על ידי שעון שבת, כיוון שמדובר בחימום לצורך אדים (צורך רפואי) אולם בחימום דומה לצורך שתיה הדין שונה. בכל מקרה אסור להוסיף מים למכשיר בשבת. אין הבדל בדין זה בין תינוקות לבין מבוגרים.
שאלה: החזרת הוצאות שבת ויום טוב: כתוב שהוצאות ויום שבת ויום טוב חוזרות. האם יש גבול להוצאות אלו?
תשובה: מסתבר שיש גבול, הכל צריך להיות במידה סבירה. יש ביטוי בח : "מי שאין בו דיעה אין מרחמין עליו".
שאלה: הסרת משקפיים בימי בין המיצרים: האם מותר לעשות ניתוח לייזר להסרת משקפיים בימי בין במיצרים?
תשובה: מותר.
שאלה: קישור למבחני פסיכומטרי: יש קורסי פסיכומטרי שמעלים לאינטרנט את הבחינות פסיכומטרי שנערכו כבר (כדי שכך יוכלו ללמוד). הם מביאים את הקישורים למי שנרשם לקורסים שלהם. אני אינני רשום לקורס כזה. האם מותר לי שמישהו אחר, שרשום לקורס כזה, ישלח לי את הבחינות האלה שהוא קיבל את הקישור שלהם באינטרנט? (יש לציין שהבחינות עצמם לא חוברו ע"י אותם מנהלי קורס אלא ע"י משרד החינוך או גורם אחר ואנשי הקורס רק כתבו את התשובות כדי שיהיה אפשר להשוות)
תשובה: מותר.
שאלה: שהחיינו בגיל שמונים: סבתי שתחיה עומדת לחגוג בעז"ה את יום הולדתה השמונים. האם עליה לברך שהחיינו ביום זה? יום הולדת חל בשלושת השבועות. אנו מתכננים לחגוג לה במסיבה גדולה בחודש אלול, האם עדיף שתברך אז?
תשובה: שתברך בשבת בסמוך ליום ההולדת. אם היא רוצה להחמיר היא יכולה לקנות בגד או פרי חדש ולברך עליו, אולם יכולה לברך גם ללא זה.
שאלה: ניתוח בראש חודש אב: נקבע לי מועד לניתוח בברך בראש חודש אב. הבעיה מציקה אך נסבלת. אם הניתוח ידחה, אינני יודע למתי הוא ידחה. האם לגשת לניתוח ביום שנקבע או לדחות?
תשובה: ניתן לגשת לניתוח ביום שנקבע.
שאלה: ברכה על רקע תמונה: האם אפשר להדפיס את ברכת נרות שבת על רקע תמונת אנשים?
תשובה: אינני חושב שיש בזה בעיה, מה שהתורה אסרה זה צורות בולטות אבל תמונה מותרת.
שאלה: ההפטרות של בין המצרים: אם הענין של "מצפים לישועה" כל כך חשוב, למה ח לא קבעו הפטרות חלופיות לתקופה שבין י"ז בתמוז לתשעה באב, הרי אם משיח יבוא מחר בוודאי שלא מתאים לקרוא "דברי ירמיהו בן חלקיהו" ו-"חזון ישעיהו בן אמוץ", ומה במקום?
תשובה: לעתיד לבוא ההפטרות ישתנו.
שאלה: טיול בת מצוה בשלושת השבועות: האם מותר לעשות טיול בת מצוה עד ראש חודש אב, הכולל סיור במרכז הדרכה ופעילות על החוף (לא כולל מוסיקה)? האם מוסיקה מותרת בצורה כלשהיא?
תשובה: מותר לקיים את האירוע. ניתן לשיר באירוע ללא ליווי של כלי נגינה.
שאלה: זריקת לחם בפחות מכזית : האם אפשר לכתחילה לפורר חתיכות לחם שהם יותר מכזית כדי שיהיו פחותות מכזית ואז יהיה ניתן לזורקם לפח ללא שקית?
תשובה: אם אתה כבר מפורר, אז עדיף להניח את הפירורים לציפורים.
שאלה: טעם לשיעור הפרשת חלה: מדוע דווקא מכמות של 1200 גר (בערך) מפרישים חלה ללא ברכה ומכמות של 1680 גר (בערך) מפרישים עם ברכה? כלומר מה העניין של הכמות, מדוע לא מברכים מכמות אחרת?
תשובה: ח דרשו בתלמוד: 'ראשית עריסותיכם' - כמות שמקבילה לעישרון (שיעור מנה של המן). ישנה מחלוקת בין הפוסקים בשיעור מידת העישרון (כשם שיש מחלוקת בשאר השיעורים שקבעו ח לגבי גודל ונפח). לפי דעה אחת, השיעור של עישרון שהיה במדבר מקביל ל-1.2 ק"ג. ולפי הדעה השניה, זה מקביל ל-1.68 ק"ג. לעניין ברכה אנו חוששים מברכה לבטלה ולכן מברכים רק מהשיעור הגבוה יותר אולם לעניין ההפרשה עצמה אנו חוששים לשיעור הנמוך וכבר ממנו מפרישים.
שאלה: לנתק מקרר מהדרין בשבת: קנינו מקרר מהדרין של Sharp, דהיינו, מקרר שהאור אצלו פועל ברגע שפותחים את המקרר וברגע שדלתו פתוחה מספר דקות הוא מתחיל לצפצף. במקרר זה ישנו 2 כפתורים שבלחיצתם (ביחד) מבטלים מנגנון זה והמקרר עובד ללא אור וללא ציפצוף ל-24 שעות 48 שעות. 1. במקרה ושכחנו לבטל את המערכת מלפני שבת ועדיין לא פתחנו את המקרר בשבת, מה צריכים לעשות? 2. במקרה ושכחנו לבטל את המערכת מלפני שבת וכבר פתחנו את המקרר (צריך ללחוץ על הכפתורים הללו לביטול המערכת כאשר המקרר סגור)? אשמח אם הרב יענה גם במקרה שאין גוי גויה בקרבת מקום.
תשובה: 1. לא ניתן לפתוח את המקרר במצב זה. 2. ניתן לשים מגבת או משהו אחר שימנע מהדלת להיסגר. כמו כן, אם הדלת נוטה להיסגר מעצמה אין חיוב להחזיק אותה פתוחה.
שאלה: תפילת תשלומין בטיול ללא הפסקה: אם אדם נוסע למספר ימים בטיול מאורגן שבו לא עוצרים לתפילת מנחה, האם זה נחשב לו "כאנוס" ויכול להתפלל תשלומין בערבית, אפילו שהדבר קורה במשך מספר ימים ברצף ולא רק פעם אחת?
תשובה: מן הסתם, בין חצות היום לשקיעה עוצרים למנוחה, לקניות או לכל צורך שהוא ואתה יכול להתפלל. אם נוסעים ברציפות ואין ברירה, אתה יכול להתפלל בישיבה.
שאלה: שינוי דין ערלה וחדש מדין חלה בזמן הזה: מדוע השתנה דין ערלה וחדש הנוהגות בזמן הזה מדאורייתא מדין חלה הנוהגת בזמן הזה מדרבנן והנוהגת מדאורייתא רק בביאת כל ישראל לא"י, הרי בכניסה לא"י דינן היה שווה ובשלשתן נאמר לשון ביאה?
תשובה: לגבי חלה מופיעה הדרשה שצריך שתהא ביאת כולכם, כמבואר ברמב"ם פ"א הכ"ו. הפסוק כנראה הוא מדיני חלה (במדבר טו, יח, למרות שיש אומרים שהפסוק הוא בדיני שמיטה, הרמב"ם באגרתו מכוון לפסוק בחלה) שם אנו לומדים (כתובות כה ע"א) "בבואכם" עד שתהא ביאת כולכם. הרמב"ם השווה דיני חלה ותרומה כאחד לעניין ביאת כולכם. דבר זה נלמד מהפסוק הבא "תרימו תרומה לד' " שזה תרומה גדולה כמבואר בספרי, א"כ חלה ותרומה יש בהם לימוד מיוחד שצריך ביאת כולכם, ועל כן הם בזמה"ז מדרבנן. לעומת זאת, בערלה וחדש נאמר רק "כי תבואו" ואין מיעוט של בבואכם - ביאת כולכם, על כן היא מדאורייתא גם בזה"ז. יש מפרשים שביטול הקדושה הראשונה היא בכל דבר שהקודשה התחילה לאחר כיבוש, אבל ערלה לא שייך בכיבוש אלא בשם ארץ ישראל ויש ערלה גם אצל גוי בארץ ישראל, ועל כן לא בטלה בו הקדושה הראשונה שהיא מדאורייתא. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תערובת שמן זית של דרוזי: שאלתי את הרב: האם מותר לי לאכול ולשתות ולהשתמש בשמן זית וזיתים שאקנה (מדרוזי), ואם כן, אז מה מברכים? תשובת הרב: אם אין בכך כל תערובת אתה יכול להשתמש. לגבי זיתים, ברכתם העץ. ואילו שמן, אין מברכים עליו. איך אדע שאין בכך כל תערובת?
תשובה: אם אינך יכול לברר השתדל להמנע מלאכול שמן זה, בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: צניעות אצל גבר: מותר לאישה לראות תמונות מטיולים שיש שם גברים עם בוקסר וללא חולצה? ומותר בכלל לגבר להצטלם עם בוקסר וללא חולצה?
תשובה: עיקר הבעיה היא שאיש יראה תמונה של אישה לא צנועה. מותר לגבר להצטלם ללא חולצה.
שאלה: גבר מלמד אישה לצייר: האם מותר שגבר ילמד אישה ציור בקבוצה של 5 אנשים?
תשובה: לכתחילה זה לא ראוי. מצד הדין, במקום שניתן לגבר ללמד אישה מתמטיקה ניתן גם ללמד ציור.
שאלה: יום חתונתי כ"ו בחודש אלול: אני ובת זוגתי מתחתנים ב"ה בתאריך כ"ו בחודש אלול השנה הזאת, ימים ספורים לפני מועד חג ראש השנה. ברצוני לדעת מה המשמעות של חתונה תאריך זה? האם ישנו איסור כלשהו לפי ההלכה? אציין ששנינו ממוצא ספרדי.
תשובה: אין שום איסור בנישואין בתאריך זה, אדרבה ח אמרו שחתן נמחלים לו כל עוונותיו ואם כן יש בזה מעלה להגיע לראש השנה, שנהוא יום דין, נקי מעבירות. כמובן, שכדאי להשתדל יותר בתשובה וזהירות מכל עוון בימים אלו, על מנת שתכתבו לחיים טובים בכל מה שמשפחה זקוקה להם.
שאלה: מדרש - שתי רשויות: מה המקור למדרש שהקב"ה ברא את חוה כדי שלא יאמרו שיש שתי רשויות אחד בעליונים והשניה בתחתונים?
תשובה: רש"י בבראשית פרק ב, יח מביא את המדרש הזה ומקורו בפרקי דרבי אליעזר, פרק יב. בברכת התורה, WWW.Yeshiva.org.il
שאלה: הפרשת חלה בשבת: לצערי, שכחתי להפריש חלה לפני שעשיתי חלות של שבת ואח"כ כבר לא רציתי כיוון שהייתי צריך חלות שלמות ללחם משנה. ראיתי בשש"כ שכותב שאם מתכוון ביום שישי ואומר נוסח שכתוב שם, יכול להפריש חלה בשבת. איך עושים הפרשת חלה בפועל בשבת, מברך המוציא או קודם מפריש חלה ומברך? ומה עם הפסק בין הנטילה להמוציא?
תשובה: רק אם אמר את כל נוסח ההפרשה ביום שישי ע"מ שהיא תחול בשבת, יכול להפריש בשבת. אם אין לו חלה שלמה אחרת ואם יפריש חלה לא תהיה לו חלה שלמה, יפריש בין ברכת המוציא לבציעה מבלי לומר דבר אלא להתכוון שהפרוסה הראשונה היא החלה ויצניע אתה ע"מ לשורפה במוצ"ש.
שאלה: שהחיינו על טלית ותפילין: ראתי שלא מברכים שהחיינו על תפילין חדשות, כיוון שזה מצווה ומצוות לאו להנאה נתנו. א. יש הבדל אם קנתי את התפילין בכסף או שקיבלתי מתנה (ואז יותר רכוש שלי)? ב בפעם הראשונה, למה לא מברך כמו כל מצווה שהחיינו? (כמו תקיעת שופר, ארבעת המינים וכו'). ג למה על טלית כן מברך הרי זה גם מצווה? ד. בחתונה הבנתי שמנהג אשכנז לא לברך על טלית שהחיינו בחופה, מה טעם המנהג? ולמה ראיתי שיש שמשנים וכן מברכים?
תשובה: א. אין זה משנה, אם אתה רוצה בכל זאת לברך ניתן לאכול פרי חדש ולכוון גם על התפילין. ג. טלית היא גם בגד ובתפילין יש רק את העניין המצוותי. ד. לדעתי מנהג הספרד'ים הוא יפה וראוי גם לבני אשכנז לנהוג אותו.